บางจากกำไรวูบเหลือ 506 ล้านบาท
บางจากเผยกำไรงวดไตรมาส3วูบ 76.43% จากไตรมาสเดียวกันของปี2552 เหลือ 506.89ล้านบาท
28 ต.ค. 2553

บางจากเผยกำไรงวดไตรมาส3วูบ 76.43% จากไตรมาสเดียวกันของปี2552 เหลือ 506.89ล้านบาท
นายอนุสรณ์ แสงนิ่มนวล กรรมการผู้จัดการใหญ่ บริษัทบางจากปิโตรเลียม(BCP) เปิดเผยว่า บริษัทและบริษัทย่อยมีกำไรงวดไตรมาส3ปี2553 จำนวน 506.89 ล้านบาทลดลง 76.43 % จากงวดเดียวกันของปีก่อนที่มีกำไรสุทธิ 2,151.48 ล้านบาท 
ทั้งนี้ไตรมาส 3 ปี 2553 บริษัทฯกลั่นน้ำมันเฉลี่ย 88.0 พันบาร์เรลต่อวัน เพิ่มขึ้นจากไตรมาส 3 ปี 2552 ที่อยู่ที่ 81.7 พันบาร์เรลต่อวัน เนื่องจากโรงกลั่นสามารถดำเนินการผลิตในรูปแบบ Complex Refinery จากโครงการPQI ที่เริ่มดำเนินการผลิตเชิงพาณิชย์แล้วตั้งแต่วันที่ 7 ธันวาคม 2552 เป็นต้นมา
ด้านการจำหน่ายสำหรับไตรมาส 3 ปี 2553 บริษัทฯมีปริมาณจำหน่ายรวม (ไม่รวมน้ำมันดิบและน้ำมันหล่อลื่น) เฉลี่ย 101.7 พันบาร์เรลต่อวัน ใกล้เคียงกับช่วงเดียวกันของปีก่อนที่อยู่ที่ 101.0 พันบาร์เรลต่อวัน โดยเป็นการจำหน่ายผ่านธุรกิจการตลาด 66.0 พันบาร์เรลต่อวัน สูงขึ้นเมื่อเทียบกับไตรมาส 3 ปี 2552 ที่อยู่ที่ 60.6 พันบาร์เรลต่อวัน เมื่อพิจารณาการจำหน่ายน้ำมันผ่านสถานีบริการน้ำมันในไตรมาส 3 ปี 2553